**ELŐTERJESZTÉS**

Tiszavasvári Város Önkormányzata Képviselő-testületének

**2024. augusztus 8-án** tartandó **rendes nyílt** ülésére

**Az előterjesztés tárgya:** **A Tiszavasvári gyepmesteri telep szüneteltetéséről**

**Melléklet:** -

**Az előterjesztés előadója:** Szőke Zoltán polgármester

**Az előterjesztés témafelelőse:** Krasznainé dr. Csikós Magdolna osztályvezető

**Ügyiratszám:** TPH/7015/2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.22. pontja |
| Szociális és Humán Bizottság | SZMSZ 5. sz. melléklet 1.9. pont |

**Az ülésre meghívni javasolt szervek, személyek:**

|  |  |
| --- | --- |
| dr. Groncsák Andrea Tiva-Szolg Kft ügyvezetője | groncsakandrea@gmail.com |
|  |  |
|  |  |

Tiszavasvári, 2024. augusztus 1.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A Tiszavasvári gyepmesteri telep szüneteltetéséről**

**Tisztelt Képviselő-testület!**

A 4440 Tiszavasvári, Sopron utca alatti, 046/1 hrsz.-ú ingatlanon létesített gyepmesteri telep kiszolgáló épülete és 2 db kennelsor használatba vételi engedélyt kapott az SZ-10/ETDR-06/587-17/2024. iktatószámú Szabolcs-Szatmár-Bereg Vármegyei Kormányhivatal Építésügyi és Örökségvédelmi Főosztály határozata alapján, mely döntés 2024. március 5. napján véglegessé vált.

Ezt követően a Szabolcs-Szatmár-Bereg Vármegyei Kormányhivatal Élelmiszerlánc-biztonsági és Állategészségügyi Főosztálya, mint gyepmesteri telep működését engedélyező hatóság engedélyt adott a Tiva-Szolg Kft részére 2024. június 05. napjával a működtetés megkezdésére.

Az engedélyezési eljáráshoz 1 fő ebrendész foglalkoztatási szándékáról szóló nyilatkozat leadásra került.

Sajnos ezt követően foglalkoztatási jogviszony nem jött létre, a foglalkoztatni kívánt személy elállt a munkavégzés megkezdésétől.

A Kft ügyvezetője kereste a megfelelő személyt az ebrendészeti feladatok ellátására, de mivel nem találta, így az Önkormányzat és az engedélyező hatóság felé is bejelentette a gyepmesteri telep üzemeltetés szüneteltetése szándékát személyi feltételek hiányában.

A képviselő-testület a 2024. május 23-ai testületi ülésén döntött a gyepmesteri telep üzemeltetéséről, és elfogadta, hogy a Tiva-Szolg Kft. részére átadásra kerülnek a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII.27.) Korm. rendelet előírásainak megfelelően a kóbor állatok befogása, városi gyepmesteri telepen történő tartása, állatok tulajdonjog átruházása, kóbor állatok életének védelme feladatok a telep véglegessé vált működési engedélye birtokában.

Javaslom, hogy a képviselő-testület támogassa a jelen helyzetben, hogy a gyepmesteri telep szüneteltetése időszakára, illetve a telep telítettsége esetén, amennyiben szükséges, az önkormányzat ebbefogás megrendelésével segítse a közterületekről kóbor kutyák elszállítását.

Jelenleg a Tiva-szolg Kft. gyepmesteri teleppel kapcsolatos feladatellátásában nem merült fel kiadás, így javaslom ennek vonatkozásában is a feladatellátási megállapodás módosítását.

A telep beindítás további akadálya, hogy az állati tetem elszállításhoz nagy méretű konténerek beszerzése szüksége, azt a szolgáltató nem biztosítja, valamint a kutyák kötelező 45 nap tartása után jelenleg együttműködés keretében alapítványokkal, állatvédő egyesületekkel nem megoldott az örökbefogadások intézése.

A képviselő-testület május 23-ai döntése tartalmazta, hogy a Tiva-Szolg Kft 2024. június 30-ig tudja legkésőbb ellátni a feladatot, hiszen egy jogutódlás volt folyamatban, melynek során feladatait a Tiszavasvári Városüzemeltetési Nonprofit Kft. (későbbiekben TÜVIT Kft.) vette volna át járóbeteg ellátások átszervezése miatt. Ez a jogutódlás azóta okafogyottá vált, így a feladatellátási szerződést javaslom a Tiva-Szolg Kft-vel 10 éves időszakra megkötni, módosítani a működési engedély megszerzése (2024.06.05.) napjától visszamenőleg.

A 2012/21/EU bizottsági határozat 2. cikk (2) bekezdése értelmében a közszolgáltatási szerződéseket legfeljebb 10 évre lehet megkötni, így a Tiva-Szolg Kft és az Önkormányzat közötti gyepmesteri feladatellátási megállapodás 10 éves időtartamra jöhet létre.

A gyepmesteri telep működési engedélyéhez már létrejöttek az alábbi szerződések, melyek meglétét a szüneteltetés nem érinti. Azok továbbra is érvényben maradnak, kiadás feladatellátás hiányában azonban nem merül fel:

1. Állatorvosi szerződés
2. Önkormányzattal kötött feladatellátási szerződés (ennek módosítása szükséges)
3. Állati eredetű melléktermékek elszállítását és ártalmatlanítását végző szolgáltatóval kötött szerződés
4. Gyepmesteri Telep Szervezeti és Működési Szabályzata
5. Gyepmesteri Telep felszámolási terve megszűnés esetére (SZMSZ 2. sz. melléklete)

**Tiszavasvári Város Önkormányzat költségvetésében 16 millió Ft került elkülönítésre a 2024. évben gyepmesteri telep üzemeltetésére céltartalékban éves kiadásokra.**

Jelenleg az üzemeltetéssel kapcsolatban kiadás nem merült fel, az önkormányzat részéről a Tiva-Szolg Kft-nek támogatás erre a feladatra nem került biztosításra.

Javaslom fent vázolt okok miatt a gyepmesteri feladatellátási megállapodás módosított, egységes szerkezetű változatát elfogadásra a határozat-tervezet melléklete szerint.

**Kérem a Képviselő-testületet, hogy szíveskedjen az előterjesztést megtárgyalni és a határozat-tervezetet annak mellékletével együtt elfogadni**.

Tiszavasvári, 2024. augusztus 1.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (VIII. 8.) Kt. számú**

**határozata**

**(…./2024. (VIII. 8.) sz. Tiva-Szolg. Kft. alapítói határozat)**

**A Tiszavasvári gyepmesteri telep szüneteltetéséről**

Tiszavasvári Város Önkormányzata Képviselő-testülete **a Tiszavasvári gyepmesteri telep szüneteltetéséről** szóló előterjesztéssel kapcsolatban az alábbi határozatot hozza:

1. Jóváhagyja a Tiszavasvári városi gyepmesteri telep szüneteltetését működési feltételek hiányában, legkésőbb 2025. február 1. napjáig.
2. a) Elfogadja jelen határozat 1. sz. mellékletét képező feladatellátási szerződést – egységes szerkezetben a módosításokkal - gyepmesteri telep működtetésével kapcsolatban 10 éves határozott időre az abban szereplő tartalommal visszamenőleges hatállyal 2024. 06. 05 napjától.
3. Elfogadja, hogy a gyepmesteri telep szüneteltetése idejére illetve a telep telítettsége esetén az önkormányzat ebbefogás megrendelésével biztosítja a közterületi kóbor állatok elszállítását szükség szerint a meglévő szerződése terhére vagy eseti jelleggel.
4. Felkéri a Tiva-Szolg Kft ügyvezetőjét, hogy a városi gyepmesteri telep működtetési feltételeihez a szükséges intézkedéseket tegye meg.
5. Felhatalmazza a Tiva-Szolg Kft ügyvezetőjét, hogy a telep működéséhez, illetve szüneteltetéséhez szükséges bejelentéseket a jogszabályi követelményeknek megfelelés mellett a hatóságok felé megtegye, és ezzel összefüggésben felkéri a Kft. ügyvezetőjét, hogy az Alapító okiratot vizsgálja felül, annak módosítást készítse elő, amennyiben szükséges.
6. Felkéri a polgármestert, hogy jelen döntésről tájékoztassa a Tiva-Szolg Kft. ügyvezetőjét. A 2013. évi V. tv. (Ptk.) 3:109 § (4) bek. alapján az egyszemélyes társaság legfőbb szerv hatáskörébe tartozó kérdésekben az alapító döntése az ügyvezetéssel való közléssel válik hatályossá.

**Határidő:** azonnal

**Felelős:** Szőke Zoltán polgármester

és dr. Groncsák Andrea Tiva-Szolg Kft ügyvezetője

**…./2024. (V.23.) Kt. számú határozat 1. sz. melléklete**

**Feladatellátási szerződés**

**Gyepmesteri Telep üzemeltetésére**

Mely létrejött egyrészről **Tiszavasvári Város Önkormányzata** (székhelye: 4440 Tiszavasvári, Városháza tér 4., adószáma: 15732468-2-15 képviseli: Szőke Zoltán polgármester) - a továbbiakban: **Önkormányzat -**,

másrészről **Tiszavasvári Településszolgáltatási és Vagyonkezelő Nonprofit Korlátolt Felelősségű Társaság,** mint az önkormányzat 100 %-os tulajdonában lévő gazdasági társaság (Cg. 15-09-063127, székhely: 4440 Tiszavasvári, Báthori u. 6. sz., képviseli: Dr. Groncsák Andrea ügyvezető) - továbbiakban: **Tiva-Szolg Nonprofit Kft. -**

* továbbiakban együtt: Felek –

között, az alulírott napon és helyen az alábbi feltételekkel, Tiszavasvári Város Önkormányzata Képviselő-testületének „A Tiszavasvári gyepmesteri telep működéséről”szóló…../2024. (VII.8.) Kt. határozata (mely a …../2024. (VIII. 8.) számú alapítói határozatnak minősül) alapján a következők szerint:

**1. A szerződés tárgya, időtartama:**

**1.1. A Tiszavasvári Településszolgáltatási és Vagyonkezelő Nonprofit Korlátolt Felelősségű Társaság** Tiszavasvári Város Önkormányzata 100 %-os tulajdonában áll. A közbeszerzésekről szóló 2015. évi CXLIII. törvény 9. § h) pontja alapján a törvényt nem kell alkalmazni az 5. § (1) bekezdésében meghatározott ajánlatkérő szervezet (5. § (1) bekezdés c) pontja: önkormányzat) olyan jogi személlyel kötött szerződésére, amely felett az ajánlatkérő a saját szervezeti egységei felettihez hasonló kontrollt gyakorol, döntő befolyással rendelkezik annak stratégiai céljai meghatározásában és működésével kapcsolatos jelentős döntéseinek meghozatalában, valamint amelyben közvetlen magántőke-részesedés nincsen, és amely éves nettó árbevételének több mint 80%-a a kontrollt gyakorló ajánlatkérővel vagy az ajánlatkérő által e pont szerint kontrollált más jogi személlyel kötött vagy kötendő szerződések teljesítéséből származik. A fent hivatkozott jogszabályi rendelkezéseknek megfelel a szerződő felek jelen megállapodása.

**1.2. Felek megállapodnak abban**, **hogy az Önkormányzat átadja, a Tiva-Szolg Nonprofit Kft. átveszi a Tiszavasvári gyepmesteri telep működtetésével kapcsolatos feladatellátási kötelezettséget,** a telep működtetésével a végleges működési engedély megszerzése időpontjától 10 éves határozott időre. A feladat ellátó, gyepmesteri telep üzemeltető a Tiva-Szolg Nonprofit Kft lesz. Feladatát a hatályos jogszabályok, és az érvényes végleges működési engedélynek megfelelően látja el.

1.3. A Tiva-Szolg Nonprofit Kft. Tiszavasvári Város közigazgatási területén ellátja a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII.27.) Korm. rendelet előírásainak megfelelően a kóbor állatok befogását, városi gyepmesteri telepen történő tartását, állatok tulajdonjog átruházását, kóbor állatok életének védelme feladatokat.

1.4. A gyepmesteri telep szüneteltetése, illetve telítettsége esetén az önkormányzat ebbefogás megrendelésével biztosítja a közterületről kóbor állatok elszállítását szükség esetén a meglévő szerződése szerint vagy eseti jelleggel. Ezekről a Tiva-Szolg Kft. haladéktalanul tájékoztatja az önkormányzatot.

**2. A Tiva-Szolg Nonprofit Kft. részére nyújtott működési támogatás:**

2.1 Az Önkormányzat a **Tiva-Szolg Nonprofit Kft. jelen szerződés 1. pontjában meghatározott feladatellátásához a** **működési kiadások fedezetére** havonta 2.000.000-Ft, **működési támogatást biztosít.**

2.2. A gyepmesteri telep szüneteltetése idejére az önkormányzat kiadás hiányában működési támogatást nem biztosít. A szünetelés tényét a Tiva-Szolg Kft haladéktalanul köteles bejelenteni az önkormányzatnak.

2.3. A havi működési támogatást **utólag a tárgyhónapot követő 6. napjáig** utalja át az **Önkormányzat** a **Tiva-Szolg Nonprofit Kft.** alábbi pénzforgalmi számlaszámára: 68700016-10131501-00000000**.**

**Amennyiben** a Tiva-Szolg Nonprofit Kft. **feladatellátásához szükséges,** úgy a költségvetésben szereplő összeg keretén belül, a **Tiva-Szolg Nonprofit Kft. indokolt írásbeli kérésére Önkormányzat gondoskodik a havi részleten felüli összeg utalásáról**.

2.4. A **működési támogatás összege az általános forgalmi adóra is fedezetet biztosít.** A Tiva-Szolg Nonprofit Kft-nek a működési támogatást **tárgyévben kell felhasználnia, kivéve a munkabért és az ahhoz kapcsolódó közterheket,** a támogatás erre fordítandó részét a **tárgyévet követő év első hónap huszadik napjáig kell felhasználnia.** A **fel nem használt** támogatási összeget legkésőbb az éves beszámolóval egyidejűleg **köteles visszautalni** az Önkormányzat **11744144-15404761 számú pénzforgalmi számlájára**.

A Tiva-Szolg Nonprofit Kft. tudomásul veszi, hogy az önkormányzat a jelen szerződés megszegésével kapcsolatban a Tiva-Szolg Nonprofit Kft-vel szemben felmerülő igényeit, ezen szerződés alapján **azonnali beszedési megbízás útján érvényesíti.**

2.5. Az Áht. 50/A §-ában foglaltak alapján a **Tiva-Szolg Nonprofit Kft. vállalja, hogy valamennyi fizetési számlájára vonatkozóan,** Tiszavasvári Város Önkormányzata javára szóló beszedési megbízás benyújtására vonatkozó **felhatalmazó nyilatkozatot ad a pénzügyi fedezethiány miatt nem teljesíthető fizetési megbízás esetére** a követelés legfeljebb **35 napra való sorba állítására vonatkozó rendelkezéssel együtt.**

2.6. A szakmai és pénzügyi **beszámoló elmulasztása, illetve határidőn túli benyújtása esetén**, a Tiva-Szolg Nonprofit Kft. a támogatási összeget maradéktalanul visszautalja az Önkormányzat **11744144-15404761 számú pénzforgalmi számlájára.**

**3.** **Szakmai garanciák**

**3.1. Tiva-Szolg Nonprofit Kft. kijelenti**, hogy jelen szerződés 1. pontjában megjelölt **Tiszavasvári városi gyepmesteri telep működtetése és ebbefogás** **feladatot képes ellátni.** **Tiva-Szolg Nonprofit Kft.** vállalja, a feladat-ellátási kötelezettség címzettjeként az átvételt követően gondoskodik az ellátás folyamatos és zökkenőmentes működtetéséről a szakmai előírások betartása mellett a városi gyepmesteri telep képviselő-testülete által elfogadott Szervezeti és Működési Szabályzata előírásait is betartva.

3.2. **Tiva-Szolg Nonprofit Kft.** **köteles a feladatellátásra vonatkozó mindenkori jogszabályokat, szabványokat, hatósági, szakhatósági és műszaki előírásokat betartani.**

3.3. **Tiva-Szolg Nonprofit Kft.** köteles jelen szerződésben szabályozott feladatellátás **tekintetében az Önkormányzat részére évente beszámolni**, legkésőbb a tárgyévet követő év május 31. napjáig.

3.4. Felek vállalják, hogy a **működési alapdokumentumok** (különösen működési engedély; szervezeti és működési szabályzat, díjtételek meghatározása) **tekintetében együttműködnek a jelen szerződés alapján szükséges módosítások elvégzésében.**

3.5. Tiva-Szolg. Nonprofit Kft. **vállalja**, hogy a **feladatellátás folyamatossága érdekében gondoskodik a működési engedély megszerzéséről**, valamint a működés megkezdéséhez, illetve jogszerű feladatellátás fenntartásához **szükséges tőke és likviditás biztosításáról**. Tiva-Szolg. Nonprofit Kft. köteles jelen szerződés megkötését követően **haladéktalanul, az illetékes álletegészségügyi hatóságtól működési engedélyt kérni**. Köteles továbbá a feladatellátás **teljes időtartama alatt jogerős és érvényes működési engedéllyel rendelkezni.**

3.6. A Tiva-Szolg Kft. ügyvezetője jogosult a működési feltételek folyamatos vizsgálata mellett a gyepmesteri telep szüneteltetését vagy működési engedélye módosítását megkérni az illetékes hatóságoktól, az Önkormányzat azonnal tájékoztatása mellett.

1. **A tárgyi feltételek biztosításával kapcsolatos kérdések**

4.1. Az Önkormányzat a feladatellátáshoz szükséges épületet, helyiségeket a Tiva-Szolg. Nonprofit Kft. részére ingyenes használatba adta, melyre vonatkozóan külön használati szerződés rendelkezései az irányadóak.

4.2. A feladatellátáshoz beszerzett jelen megállapodás mellékletét képező eszközlista szerinti gépjármű és eszközöket az Önkormányzat ingyenes használatba adja a Tiva-Szolg Kft részére.

4.3. Tiva-Szolg Nonprofit Kft köteles gondoskodni a feladatellátást szolgáló **ingó vagyon vonatkozó jogszabályok szerinti tárgyi minimum feltételeknek való megfelelőségéről**, ezen belül a **- saját és használatra átadott – eszközök pótlásáról, javításáról, karbantartásáról, felülvizsgálatáról saját költségén.**

1. **Munkavállalókkal kapcsolatos kérdések**

A Tiva-Szolg Kft. köteles a feladatellátáshoz szükséges, jogszabályban foglalt, valamint a telep Szervezeti és Működési Szabályzatában a képviselő-testület által meghatározott személyi minimumfeltételeket biztosítani.

1. **Ellenőrzés**

6.1. A Tiva-Szolg Nonprofit Kft. köteles az **önkormányzat eseti kérésére** a szerződéssel érintett feladatellátásról **írásos, számadatokkal alátámasztott tájékoztatót készíteni.**

6.2. Az **önkormányzat jogosult** – illetve jogszabályban meghatározott esetekben köteles – a Tiva-Szolg Nonprofit Kft. szerződésben vállalt kötelezettségei teljesítését **bármikor ellenőrizni.**

6.3. A **Tiva-Szolg Nonprofit Kft. köteles** az önkormányzat meghatalmazott képviselőivel **együttműködni. Köteles az önkormányzat meghatalmazott képviselői részére minden az ellenőrzés elvégzéséhez szükséges támogatást megadni**, így különösen a számviteli nyilvántartásba betekintést engedni, valamint a szerződésben vállalt tevékenységvégzésre, illetve egyébként a gazdálkodására vonatkozó minden rendelkezésre álló adatot és információt megadni.

6.4. A **Tiva-Szolg Nonprofit Kft.** köteles azonnal írásban jelenteni az **Önkormányzatnak**, ha a feladat ellátás folyamatossága bármilyen okból kifolyólag veszélybe kerül.

1. **Szerződés felmondása**

7.1. Felek megállapodnak abban, hogy jelen szerződést **rendes felmondással nem lehet felmondani.**

7.2. Felek megállapodnak abban, hogy jelen szerződés **írásban, közös megegyezéssel** megszüntethető.

7.3. A **Tiva-Szolg Nonprofit Kft. a szerződést 3 hónapos rendkívüli felmondással** abban az esetben mondhatja fel, ha az **Önkormányzat** a jelen szerződésben meghatározott közfeladatok ellátásához szükséges **működési támogatást nem tudja biztosítani** és ezzel lehetetlenné teszi a Tiva-Szolg Nonprofit Kft.ez irányú további működését.

**8. Egyéb rendelkezések**

8.1. A jelen megállapodásban nem szabályozott kérdések tekintetében a Polgári Törvénykönyv és a vonatkozó jogszabályok rendelkezései az irányadók.

8.2. Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

8.3. Az Önkormányzat (a továbbiakban e pont alkalmazásában: Adatkezelő) tájékoztatja a Kft-t, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Kft.-t, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Kft-t, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Kft-nek joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Kft. jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adatait a fent említettek szerint kezelje.

8.4. Jelen szerződést Tiszavasvári Város Önkormányzata Képviselő-testülete …/2023. (V.25.) Kt. számú határozatával hagyta jóvá.

8.5. Szerződő Felek kijelentik, hogy a jelen szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Tiszavasvári, 2024. …………………..

………………………………… ……………………………

**Tiva-Szolg Nonprofit Kft. Tiszavasvári Város Önkormányzata**

**Dr. Groncsák Andrea Szőke Zoltán**

**ügyvezető polgármester**

Pénzügyi ellenjegyző: ……………………………..

|  |  |
| --- | --- |
| **GYEPMESTERI TELEP** | |
| **eszközlista** | |
| **Mennyiség(db)** | **Megnevezés** |
| 1 | **MAN SYN1E TGE gépjármű RXD-154** |
| 1 | Kutyabefogó hurok |
| 1 | Műtőasztal, elektromos: 120 x 58 cm-es rozsdamentes asztallap, Porfestett lábbal, oldalán rögzítési lehetőség, min. magasság: 78 cm, max. magasság: 112 cm |
| 1 | + Rácsos asztalhosszabbító, rögzítővel |
| 1 | + Infúzió tartó, rögzítővel |
| 1 | + Műtőasztalhoz műszertálca, rögzítővel |
| 1 | Hűtőszekrény |
| 1 | Mérleg, állatorvosi, Soehnle |
| 1 | Hőlégsterilizátor 20 l (CBM) 2431/A |
| 1 | Lámpa, vizsgálólámpa LED KS-Q7 |
| 1 | Hulladékgyűjtő rozsdamentes 12 l |
| 1 | Hulladékgyűjtő rozsdamentes 20 l |
| 1 | Törlő adagoló hajtogatott papírhoz |
| 1 | Fertőtlenítő adagoló 0,45-1 l |
| 1 | Szekrény fali, 60x30x60 cm, kulcsos |
| 1 | Szekrény kartoték 5 fiókos, fém fiókkal, 35x51x131 |
| 3 | Hegar-Olsen féle tűfogó - 14 cm hosszú |
| 3 | Sebészeti csipesz - egyenes horgas  13 cm |
| 3 | Sebészeti csipesz - 15 cm |
| 1 | Hartmann-féle idegentest fogó - 14 cm hosszú |
| 3 | Sebészeti olló hajlított - hegyes-tompa 14 cm |
| 3 | Sebészeti olló hajlított - tompa-tompa  14 cm |
| 2 | Olló egyenes - hegyes-tompa  18 cm |
| 12 | Érfogó Pean-féle fogazás nélkül - hajlított 12 cm |
| 6 | Érfogó Pean-féle fogazás nélkül - hajlított 14,5 cm |
| 3 | Hegar-Olsen féle tűfogó - 17 cm hosszú |
| 1 | Varratszedő olló  - 12 cm |
| 6 | Érfogó Pean-féle fogazás nélkül - egyenes 12 cm |
| 3 | Kutyaház Natura M-L, 104 x 72 x 68 cm |
| 2 | Kutyaketrec ABC-ZOO 91 x 61 x 66 cm, fekete, 2 ajtó |
| 2 | Kutyaketrec ABC-ZOO 122 x 79 x 86 cm, fekete, 2 ajtó |
| 2 | Trixie Szájkosár Műanyag M fekete |
| 2 | Trixie Szájkosár Műanyag L fekete |
| 2 | Trixie Szájkosár Műanyag L-XL fekete |
| 20 | Trixie fém itatótál 1.8l/20cm |
| 6 | Trixie fém itatótál 2.8l/24cm |
| 2 | Trixie Classic hosszabbítható póráz L-XL 2m/25mm |
| 2 | Trixie Classic póráz L-XL 1m/25mm fekete |
| 2 | Trixie Nyakörv Classic S-M 30-45cm/15mm fekete |
| 2 | Trixie Nyakörv Classic L-XL 40-65cm/25mm fekete |