**ELŐTERJESZTÉS**

**Tiszavasvári Város Önkormányzata Képviselő-testületének**

**2024. augusztus 8-án tartandó rendes ülésére**

Az előterjesztés tárgya: Tájékoztatás a Szabolcs-Szatmár-Bereg Megyei Szilárdhulladék-gazdálkodási Társulással való együttműködésről a város hulladéklerakójának rekultivációjával kapcsolatosan

Mellékletek: -

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/512-9/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.15. |
| Szociális és Humán Bizottság | SZMSZ. 5. melléklet 1.10. |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. augusztus 2.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

Tájékoztatás a Szabolcs-Szatmár-Bereg Megyei

Szilárdhulladék-gazdálkodási Társulással való együttműködésről a

város hulladéklerakójának rekultivációjával kapcsolatosan

Tisztelt Képviselő-testület!

A Szabolcs-Szatmár-Bereg megyei regionális Szilárdhulladék-gazdálkodási Rendszer – I. szakasz .elnevezéső, 2004/HU/16/C/PE/004. azonosítási számú KA projekt, valamint a Szabolcs-Szatmár-Bereg megyei regionális Szilárdhulladék-gazdálkodási Rendszer –II. szakasz elnevezéső „Települési szilárdhulladék-gazdálkodási Rendszerek fejlesztése” KEOP 1.1.1. és „A települési szilárdhulladék-lerakókat érintő térségi szintű rekultivációs programok elvégzése” KEOP 7.2.3.0. azonosító számú beruházási program megvalósítására jött létre a Szabolcs-Szatmár-Bereg Megyei Szilárdhulladék-gazdálkodási Társulás (4400 Nyíregyháza, Hősök tere 5.) (továbbiakban: Társulás) 2006-ban. A Társulási megállapodásban 241 települési önkormányzat szerepel, mint a Társulás tagja, közte Tiszavasvári is. A rekultiváció I. üteme megvalósult, melynek utógondozása azóta is folyamatos. Ezzel azonban a rekultiváció még nem zárult le, ugyanis a II. ütem, amely a végső záró fedőréteg kialakítását jelenti még nem készült el.

A Társulás elnöke tájékoztatta az önkormányzatot, hogy a rendelkezésükre álló információjuk alapján kiegészítő állami támogatás és/vagy a MOHU MOL Hulladékgazdálkodási Zrt-nek lehetősége lesz 2024. évtől többek között Tiszavasvári város hulladéklerakója rekultivációjához kapcsolódó beszerzési eljárás lefolytatására. Ezzel egyidejűleg kérte, hogy nyilatkozzunk 2024. július 25. napjáig az együttműködésre, mert amennyiben a megfelelő forrás rendelkezésre áll, abban az esetben elengedhetetlen a település bevonása az eljárás lefolytatásához.

A nyilatkozattétel határidejére való tekintettel megküldtük az együttműködésre a nyilatkozatot, bízva abban, hogy a forrás hamarosan rendelkezésre áll, és az ezzel kapcsolatos előkészületek elindulnak.

Kérem a Képviselő-testületet, hogy a tájékoztatásomat szíveskedjen elfogadni.

Tiszavasvári, 2024. augusztus 2.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2024. (VIII.8.) Kt. számú**

**határozata**

**Tájékoztatás a Szabolcs-Szatmár-Bereg Megyei**

**Szilárdhulladék-gazdálkodási Társulással való együttműködésről a**

**város hulladéklerakójának rekultivációjával kapcsolatosan**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Támogatja az együttműködést a Szabolcs-Szatmár-Bereg Megyei Szilárdhulladék-gazdálkodási Társulással és/vagy a MOHU MOL Hulladékgazdálkodási Zrt.-vel a Tiszavasvári város hulladéklerakója rekultivációjához kapcsolódó eljárásokban, valamint tudomásul veszi a határozat 1. mellékletét képező nyilatkozatot.

**Határidő**: azonnal **Felelős:** Szőke Zoltán polgármester

