**ELŐTERJESZTÉS**

**Tiszavasvári Város Önkormányzata Képviselő-testületének**

**2024. augusztus 8-án tartandó rendes ülésére**

Az előterjesztés tárgya: „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat Támogatói Okirat 8. sz. módosításának és a kivitelezővel kötött megállapodás utólagos elfogadása

Mellékletek: Támogatói Okirat 8. sz. módosítása, Megállapodás

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/596-61/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. július 30.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat Támogatói Okirat 8. sz. módosításának és a kivitelezővel kötött megállapodás utólagos elfogadása**

Tisztelt Képviselő-testület!

A Tiszavasvári Gyógyfürdő fejlesztése” című ET-2020-02-060 projekt azonosítószámú pályázat kapcsán a Támogatói Okirat (továbbiakban: TO) módosítására igényt nyújtottunk be 2024. márciusában. A módosítás a projekt szakmai megvalósításának időszakára, és a teljesítendő indikátorok célértékének az elérési határidejére irányult, melynek oka a Részletes Megvalósíthatósági Tanulmány aktualizálásának elfogadása. A módosítási igényünk 8. számú módosításként elfogadásra került, mely a határozat-tervezet mellékletét képezi.

Továbbá tájékoztatom a Testületet, hogy a projekttel kapcsolatban május végén megtörtént a záró helyszíni ellenőrzést, melyen mindent rendben talált a Támogató.

Bízva a projekt megvalósíthatóságára vonatkozó támogatás megítélésében, a kivitelezésre szerződött BUILD IT Mérnökiroda Zrt. megkeresésére létrejött egy megállapodás, mely szerint a feltételes közbeszerzés során megkötött szerződés szerinti bontó feltétel határideje még 1 évvel kitolódik. Ez azt jelenti, hogy a kivitelező fenntartja a szerződésben foglaltakat, amennyiben a Támogatás 2025.06.15. napjáig megítélésre kerül az önkormányzat részére.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2024. július 30.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2024. (VIII.8.) Kt. számú**

**határozata**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat Támogatói Okirat 8. sz. módosításának és a kivitelezővel kötött megállapodás utólagos elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadja a Kisfaludy2030 Turisztikai Fejlesztő Nonprofit Zrt., mint Támogató által EF/000050-5/2024 iktatószámon kiállított Támogatói Okirat 8. számú módosítását a „Tiszavasvári Gyógyfürdő fejlesztése” cél érdekében a határozat 1. mellékletében foglalt tartalommal.
2. Elfogadja a BUILD IT Mérnökiroda Zrt.-vel 2024. 06. 12.-én megkötött megállapodást a „Tiszavasvári Gyógyfürdő fejlesztése” projekt megvalósíthatósága érdekében a határozat 2. mellékletében foglalt tartalommal.

**Határidő**: azonnal **Felelős:** Szőke Zoltán polgármester

1. melléklete a ……../2024. (VIII.8.) Kt. számú határozatnak



2. melléklete a ……../2024. (VIII.8.) Kt. számú határozatnak



