**ELŐTERJESZTÉS**

**Tiszavasvári Város Önkormányzata Képviselő-testületének**

**2024. augusztus 8-án tartandó rendes ülésére**

Az előterjesztés tárgya:  **a HBVSZ Zrt. „v.a.” 2024. július 31. napján tartott közgyűlés napirendjeiről**

Melléklet:

A előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Ügyiratszám: TPH/1891-…/2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………

Tiszavasvári, 2024. augusztus 1.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: [tvonkph@tiszavasvari.hu](mailto:tvonkph@tiszavasvari.hu)

**ELŐTERJESZTÉS**

**- a Képviselő-testülethez -**

**A HVBSZ Zrt. „v.a.” 2024. július 31. napján tartott közgyűlés napirendjeiről**

**Tisztelt Képviselő-testület!**

A Hajdúkerületi és Bihari Víziközmű Szolgáltató Zrt. „v.a.” soron következő tulajdonosi közgyűlésére 2024. július 31. napján került sor. A közgyűlésen nem vettem részt, tekintettel arra, hogy a képviselő-testület előzetesen nem tárgyalta a napirendi pontokat, ezért nem rendelkeztem testületi felhatalmazással.

2024. július 31. napján a HBVSZ Zrt. „v.a.” közgyűlése információm szerint határozatképes volt, azonban az egyes napirendi pontokra vonatkozó döntéseket az előterjesztés készítésének időpontjáig nem küldték meg önkormányzatunk részére. A napirendekben tehát már született közgyűlési döntés, azonban szükségesnek tartom, hogy a képviselő-testület megismerje ezen előterjesztések tartalmát, és még ha utólag is, de döntést hozzon azokban.

A napirendi pontok az alábbiak:

1. A HBVSZ Zrt. első végelszámolási évére vonatkozó beszámolójának elfogadása
2. Végelszámolást lezáró számviteli beszámoló elfogadása
3. Adóbevallások előterjesztése
4. Zárójelentés elfogadása
5. Vagyonfelosztási javaslat elfogadása
6. Döntés a felosztott vagyon kiadásának időpontjáról
7. Döntés iratanyag őrzéséről
8. Végelszámoló felmentése
9. Döntés a társaság törlési kérelmének előterjesztéséről

A 2024. július 31. napjára összehívott közgyűlés napirendjeinek előterjesztései jelen előterjesztés mellékletét képezik.

Kérem a Tisztelt Képviselő-testületet az előterjesztés megtárgyalására, és a határozat-tervezet elfogadására!

Tiszavasvári, 2024. augusztus 1.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2024. (…..) Kt. számú**

**határozata**

**A HVBSZ Zrt. „v.a.” 2024. július 31. napján tartandó közgyűlés napirendjeiről**

Tiszavasvári Város Önkormányzata Képviselő-testülete a „A HBVSZ Zrt. „v.a.” 2024. július 31. napján tartandó közgyűlés napirendjeiről” szóló előterjesztést megtárgyalta és az alábbi határozatot hozza:

1.**Megismerte és elfogadja** a Hajdúkerületi és Bihari Víziközmű Szolgáltató Zrt. „v.a.” **2022. július 18.-2023. július 17.-ei időszak számviteli beszámolóját** a határozat 1-5.sz. melléklete szerinti tartalommal. Felhatalmazza a végelszámolót a szükséges intézkedések megtételére.

2.**Megismerte és elfogadja** a Hajdúkerületi és Bihari Víziközmű Szolgáltató Zrt. „v.a.” **végelszámolási eljárása során 2024. július 17. fordulónapra készített számviteli beszámolót** a határozat 6-8. sz. melléklete szerinti tartalommal. Felhatalmazza a végelszámolót a szükséges intézkedések megtételére.

3.**Megismerte és elfogadja** a Hajdúkerületi és Bihari Víziközmű Szolgáltató Zrt. „v.a.” **végelszámolási eljárása során készült záró adóbevallásokat a határozat 9-10. sz. melléklete** szerinti tartalommal. Felhatalmazza a végelszámolót a szükséges intézkedések megtételére.

4.**Megismerte és elfogadja** a Hajdúkerületi és Bihari Víziközmű Szolgáltató Zrt. „v.a.” **zárójelentését.**

5.**Megismerte és elfogadja** a Hajdúkerületi és Bihari Víziközmű Szolgáltató Zrt. „v.a.” **végelszámolási eljárása során készült vagyonfelosztási javaslatot határozat 11. sz. melléklete** szerinti tartalommal. Felhatalmazza a végelszámolót a szükséges intézkedések megtételére.

6.**Javasolja,** hogy a cégnyilvánosságról, a bírósági cégeljárásról és a végelszámolásról szóló 2006. évi V. tv. 112.§ (3) bekezdése alapján, hogy a vagyon kiadására a Hajdúkerületi és Bihari Víziközmű Szolgáltató Zrt. „v.a.” **törlésére vonatkozó cégbírósági végzés jogerőre emelkedését követő 1 hónapon belül kerüljön sor**. A fenti tevékenység végrehajtására dr. Tóth Szilvia végelszámoló kijelölését elfogadja.

7.**Javasolja a vagyonkiadást az egyes vagyonelemek tekintetében az alábbiak szerint meghatározni:**

Pénzeszközök: birtokba adás-banki átutalás formájában

Ingatlanok: átadás-átvételi jegyzőkönyv alapján a vagyonfelosztási javaslat szerint

Ingó tárgyi eszközök: átadás-átvételi jegyzőkönyv alapján a vagyonfelosztási javaslat szerint

8.A képviselő-testület kinyilatkozza, hogy a cég **iratanyag őrzésével** kapcsolatban a Közgyűlés **korábbi 19/2023. -03.14. HBVSZ határozatában foglaltakat fenntartja és elfogadja.**

9.**Javasolja dr. Tóth Szilvia végelszámolót a végelszámolás befejezésével egyidejűleg tisztségéből felmenteni, részére a felmentvényt javasolja megadni**.

10.**Javasolja** a cég, **cégjegyzékből való törlésének** kezdeményezését, a 11/2024.-05.28. HBVSZ határozatával elfogadott **2024. július 17. napi dátummal.**

11.Felkéri a polgármestert, hogy a döntésről tájékoztassa a végelszámolót.

Határidő: azonnal Felelős: Szőke Zoltán polgármester